proxectonos/corpus_dominio_legal_administrativo_tmp huggingface dataset:
COBRO PRAZA ABASTOS AGOSTO 2023
ADMINISTRACIÓN LOCAL — Municipal — Illa de Arousa, A (Recadación, 31/08/2023)

Mediante Resolución da Alcaldía 2023-0566, aprobouse a liquidación da taxa pola utilización das instalacións da praza de abastos correspondente ao mes de agosto do 2023, por un total de 351,38 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado será do día 01 de outubro de 2023 ao 30 de novembro de 2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DA ESCOLA MUNICIPAL DE MÚSICA. FEBREIRO 2023.
ADMINISTRACIÓN LOCAL — Municipal — Caldas de Reis (Recadación, 23/02/2023)

En data 17 de febreiro de 2023 o Alcaldía ditou a seguinte resolución: Vista a ordenanza fiscal reguladora da taxa por ensinanzas especiais nos establecementos docentes do Concello publicada no BOP nº 110 do 11 de xuño de 2009 (modificación no BOP nº 236, do 10 de decembro de 2013). Visto o informe emitido polo servizo, que detalla a relación de persoas usuarias, e os importes a abonar por cada unha delas en relación ao período considerado Tendo en conta o establecido no artigo 21.1. f) da Lei 7/1985, de 2 de abril, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. Primeiro.- APROBAR O PADRÓN MENSUAL da taxa pola prestación do servizo da escola municipal de música correspondente ao mes indicado, que responde ao detalle que figura en Anexo a esta resolución. Segundo.- En cumprimento do disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, EXPOÑER AO PÚBLICO O PADRÓN APROBADO, mediante a publicación de edicto no BOP e no taboleiro de anuncios do concello, POR UN PERÍODO DE 20 DÍAS dende a publicación, para o seu exame e reclamación por parte das persoas interesadas. Conforme ao disposto no artigo 12 do Real Decreto Lexislativo 2/2024, de 5 de marzo, polo que se aproba o Texto Refundido da Lei reguladora das Facendas Locais, esta publicación servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. -Prazo de ingreso: o período voluntario de cobranza será de DOUS MESES dende a publicación do presente edicto. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. -Lugar de ingreso e modalidade de cobro: Mediante domiciliación bancaria. Os recibos serán cargados dentro dos cinco primeiros días do período voluntario de cobranza. Terceiro.- Contra as liquidacións, os interesados poderán interpor recurso preceptivo de reposición ante o Sr. Alcalde, segundo o establecido no artigo 108 da Lei 7/1985 reguladora das bases do réxime local, e de acordo co disposto no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte ao remate do período de exposición pública do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Caldas de Reis, á data da sinatura dixital. O Alcalde
DH. A36.90044. SOLICITUDE DE CONCESIÓN DE CAUDAL DE AUGA DE ANA MARÍA FOJO PAZ–CUNTIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 16/08/2023)

Este anuncio ten por obxecto abrir a regulamentaria información pública que prescriben os arts.109 e 163 do Regulamento do Dominio Público Hidráulico. SOLICITANTE: Erika Vanessa Nouguiza Grozav CAUDAL: 315,00 m3/ano DESTINO: rega ORIXE: manancial na parc.1410 do pol.27 LUGAR: O Caeiro PARROQUIA: Arcos CONCELLO: Cuntis A auga do manancial, que brota de xeito natural, condúcese entubada ata depósito formigón na mesma parcela. Dende o depósito continúa a parcela 1189 do pol.508, onde se emprega para rega desta. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Simona Claudia Barbeitos Marban (sinatura dixital)
LISTA PROVISIONAL DE ADMITIDOS E EXCLUÍDOS NO PROCESO DE SELECCIÓN DE DÚAS PRAZAS DE AUXILIAR DO SERVIZO DE AXUDA NO FOGAR EN RÉXIME DE PERSOAL LABORAL FIXO A CUBRIR POLO SISTEMA DE CONCURSO–OPOSICIÓN
ADMINISTRACIÓN LOCAL — Municipal — Fornelos de Montes (Persoal, oposicións, 02/11/2023)

Por Decreto de Alcaldía núm.2023-0175, de 25 de outubro de 2023, aprobouse a relación provisional de aspirantes admitidos e excluídos no marco do proceso de selección de dúas prazas de auxiliar do servizo de axuda no fogar, como persoal laboral fixo, a cubrir polo sistema de concurso-oposición, ao abeiro da oferta de emprego público extraordinaria do Concello de Fornelos de Montes derivada da habilitación efectuada para a estabilización do emprego temporal pola Lei 20/2021 de 28 de decembro, no que resolve co teor literal seguinte: “Primeiro.— Aprobar a lista provisional de admitidos e excluídos que figura como anexo a esta resolución, concedendo conforme a base quinta o prazo de dez días hábiles para presentar as reclamacións oportunas ou emendas de defectos. Segundo.— Publicar a presente resolución no Boletín Oficial da Provincia, no Taboleiro de Edictos da Casa do concello e na páxina web. Terceiro.— Dar conta ó Pleno na primeira sesión ordinaria que celebre. ADMITIDOS EXCLUÍDOS Documento asinado dixitalmente ao marxe. O alcalde, Emiliano Lage Rodríguez.
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DA TAXA POLO SERVIZO DE REDE DE SUMIDOIROS
ADMINISTRACIÓN LOCAL — Municipal — Valga (Ordenanzas e Regulamentos, 17/10/2023)

Expediente núm.: 669/2023 Anuncio de aprobación provisional Procedemento: Modificación da Ordenanza fiscal Reguladora da Taxa Asunto: Modificación da Ordenanza Fiscal reguladora da Taxa polo servizo de rede de sumidoiros Documento asinado por: O alcalde O Pleno deste Concello, en sesión ordinaria celebrada o día 09/10/2023, acordou a aprobación provisional da modificación da Ordenanza Fiscal reguladora da Taxa polo servizo de rede de sumidoiros. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://valga.sedelectronica. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. Asinado dixitalmente en data ao marxe. O alcalde, José Mª Bello Maneiro.
NOMEAMENTO DE PERSOAL FUNCIONARIO DE CARREIRA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 17/08/2023)

Logo de superar o proceso selectivo correspondente á oferta de emprego público do ano 2021, na Resolución de Alcaldía 2023-0595, do 28 de xuño de 2023, a alcaldesa nomeou como persoal funcionario de carreira desta corporación, para cubrir unha praza de administrativa, escala de administración xeral, subescala administrativa, correspondente ao grupo C, subgrupo C1 a: O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir as ditas prazas. En Moaña, a 7 de agosto de 2023.—A alcaldesa, Leticia Santos Paz
DELEGACIÓN DE COMPETENCIAS (2)
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 13/07/2023)

Por decreto da Alcaldía de 08.07.2023 acordouse resolución cuxa parte dispositiva a continuación se transcribe literalmente: “PRIMEIRO.- Efectuar a delegación xenérica no concelleiro D. JOSÉ LUIS ALONSO TRONCOSO das áreas que a continuación se detallan: Coas seguintes condicións específicas no exercicio da citada delegación: SEGUNDO.- Notificar o presente Decreto á persoa designada a fin de que presente a aceptación de tales cargos, debendo manifestar, no seu caso a renuncia aos mesmos, por escrito, ante esta alcaldía. TERCEIRO.- Remitir anuncio da referida delegaciós para a súa inserción no Boletín Oficial da Provincia e publicala igualmente no taboleiro de anuncios municipal. CUARTO.- Dar conta do presente decreo ao Pleno do Concello na primeira sesión que se celebre. QUINTO.- As delegacións de atribucións sinaladas producirán efecto dende o día seguinte á data do presente Decreto.” En Gondomar, 10 de xullo do 2023. O alcalde, Juan Francisco Ferreira González
APROBACIÓN DEFINITIVA ORZAMENTO MUNICIPAL 2024
ADMINISTRACIÓN LOCAL — Municipal — Lama, A (Presupostos e cadros de persoal, 27/12/2023)

Aprobado definitivamente o Orzamento Municipal para o exercicio de 2024 na Sesión Extraordinaria celebrada o 20 de decembro de 2023, que foi aprobado inicialmente na sesión extraordinaria do Pleno Municipal de data 16 de novembro de 2023, resoltas as alegacións presentadas no período de exposición pública, á aprobación inicial do mesmo, en cumprimento do disposto polo artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, faise público que o devandito presuposto ascende, tanto en gastos coma en ingresos, á contía dun millón setecentos trinta mil trescentos dez euros (1.730.310,00.- euros), correspondendo a cada capítulo, as cantidades que a seguir se expresan: Na referida sesión, tamén se acordou aprobar o cadro de persoal e a relación de postos de traballo desta corporación co seguinte detalle, de conformidade co preceptuado polo artigo 127 do Real decreto lexislativo 781/1986, do 18 de abril polo que se aproba o Texto Refundido das disposicións legais vixentes en materia de Réxime Local: Resumo do cadro de Persoal: Consonte ao previsto no artigo 75.5 da Lei 7/1985, de 2 de abril, Reguladora das bases de réxime local, dáse publicidade ás contías de retribución dos membros da Corporación con dedicación exclusiva e ás indemnizacións e asistencias dos demais membros da Corporación acordadas para o exercicio 2024: As dietas e gratificacións que reciben os membros da Corporación, quedarán establecidas na contía para o exercicio 2024 de conformidade coa normativa vixente, e en concreto as retribucións e indemnizacións serán de 70 € pola asistencia a Plenos e Comisións Informativas. Aqueles membros da Corporación que realicen comisións de servizo fora do termo municipal, terán dereito a ser indemnizados mediante dietas de acordo co disposto no Real Decreto 462/2002 de 24 de maio, sobre indemnizacións por razón do servizo en contía equivalente á do Grupo 1. A indemnización que se percibirá como gasto de viaxe polo uso do vehículo particular en comisión de servizo será a cantidade por quilómetro recorrido que se indica no citado Real Decreto no punto anterior e demais normas posteriores de actualización. Nos restantes casos se indemnizará polo importe do billete ou pasaxe utilizado. Polo alcalde percibirá polo desempeño do cargo en dedicación exclusiva a cantidade de 42.000,00 euros brutos anuais en 14 mensualidades. A aprobación poderá ser impugnada ante a xurisdición contencioso-administrativa, cos requisitos, formalidade e causas sinaladas nos artigos 170 e 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004 do 5 de marzo, e na forma e prazos que establecen as normas da devandita xurisdición. A Lama, na data que figura á marxe. O alcalde, David Carrera Cal.
NOMEAMENTO DE REPRESENTANTE DO CONCELLO NO PADROADO DO PARQUE NACIONAL MARÍTIMO-TERRESTRE DAS ILLAS ATLÁNTICAS DE GALICIA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 28/08/2023)

A Xunta de Goberno Local, na sesión ordinaria do 14 de xullo de 2023, adoptou o seguinte acordo: Dáse conta da proposta de data 10/07/2023, asinada pola Secretaria de Goberno Local e polo Sr. Alcalde, que di o seguinte: Trala constitución da nova Corporación xurdida das eleccións locais do 28 de maio do 2023, a Xunta de Goberno Local do Concello de Vigo, de conformidade co sinalado no art.127 m) da Lei 7/1985, do 2 de abril, Reguladora das bases do réxime local, ten que resolver sobre o nomeamento de representantes da Corporación nos órganos colexiados de goberno ou administración dos entes, fundacións ou sociedades, con independencia da súa natureza, nos que participe o Concello. A Lei 15/2002, do 1 de xullo, pola que se declara o Parque Nacional marítimo-terrestre das Illas Atlánticas de Galicia determina no seu artigo sete que formarán parte do padroado adscrito ao Ministerio de Medio Ambiente e, entre outros, un representante por cada un dos concellos en cuxo termo municipal estea ubicado o Parque Nacional. E por isto que de conformidade co disposto no artigo 127.1. m) da Lei 7/85, do de abril, das bases de réxime local (LRBRL), esta Alcaldía Presidencia, somete á consideración da Xunta de Goberno Local a seguinte proposta de acordo: Primeiro.- Nomear a Concelleira delegada de Medio Ambiente, Nuria Rodríguez Rodríguez, representante do Concello de Vigo no Padroado do Parque Nacional marítimo-terrestre das Illas Atlánticas de Galicia. Segundo.- Dar traslado deste acordo ao Padroado do Parque Nacional marítimo-terrestre das Illas Atlánticas de Galicia, aos Grupos políticos municipais, aos concelleiros e concelleiras afectados/as, e para xeral coñecemento, inserilo na Intranet municipal e no Portal de Transparencia Municipal. Terceiro.- Publicar o presente acordo na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Cuarto.- Deste acordo darase conta de forma individualizada ao Pleno da Corporación para os efectos de que quede informado do mesmo, de conformidade co establecido no art.44 do RD 2568/19856, en relación co 38. d) do mesmo corpo legal. ” SGF Vigo na data de sinatura dixital O segundo tenente de alcalde e concelleiro-delegado da Área de Goberno de Fomento e Servizos, Maryana Muraru Cierva, por Resolución da Alcaldía de data 11.08.2023, de delegación temporal de competencias.
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 31/01/2023)

Por decreto da alcaldía de data 24.01.2023 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente 1. Delegar en D. Mory Sagasti Kobayashi, en canto 1º Tenente de alcalde a Alcaldía do Concello de Cerdedo-Cotobade desde o 31 de Xaneiro ata o 8 de Febreiro de 2023, ámbolos dous días inclusive.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación. Cerdedo-Cotobade O alcalde Jorge Cubela López Documento asinado dixitalmente á marxe
APROBACIÓN INICIAL EXPEDIENTE MODIFICACIÓN DE CRÉDITOS NÚMERO 354/2023
ADMINISTRACIÓN LOCAL — Municipal — Neves, As (Presupostos e cadros de persoal, 13/04/2023)

Aprobado inicialmente polo Pleno da Corporación municipal, en sesión extraordinaria celebrada o día 4 de abril de 2023, o expediente de modificación de créditos que se detalla a continuación: - Expediente de modificación de créditos número 354/2023, na modalidade de Suplemento de Crédito financiado con cargo ao Remanente líquido de Tesourería, por importe de 457.687,41,- euros. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia, na Secretaría do Concello, a efectos de exame e reclamacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. De non presentarse reclamacións, considerarase definitivamente aprobado, segundo dispón o propio acordo de aprobación inicial. AS NEVES, na data que figura na marxe. O Alcalde-Presidente, Asdo: Xosé Manuel Rodríguez Méndez.
APROBACIÓN INICIAL DAS MODIFICACIÓNS ORZAMENTARIAS 19/2023 MEDIANTE SUPLEMENTO DE CRÉDITO E 20/2023, CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 04/05/2023)

O Pleno desta Corporación, en sesión ordinaria celebrada o día 25 de abril de 2023, acordou a aprobación inicial do expediente de modificación orzamentaria nº19/2023 mediante suplemento de crédito e a nº20/2023 mediante crédito extraordinario, financiados ambos con remanente de tesourería para gastos xerais, polo que, de acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 días hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalos e interpor perante o Pleno as reclamacións que consideren oportunas. As modificacións orzamentarias consideraranse definitivamente aprobadas se durante o citado prazo non se presentaran reclamacións en contra das mesmas, en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde, Luciano Sobral Fernández
DELEGACIÓN NA CONCELLEIRA PARA CELEBRAR UN MATRIMONIO CIVIL
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 29/08/2023)

Visto considérase conveniente e axeitado para una maior eficacia na xestión, delegar en Dª Aurora Corbacho Quintela, Concelleira deste Concello, a autorización do acto de celebración do matrimonio civil entre D. Juan Silverio Guarga Quel, con DNI núm. ***7267** e Dª Sonia Ruth Novoa Goienetxe, con DNI núm. ***9241**, o día 26 de agosto de 2023. Examinada a documentación que a acompaña, visto o informe de Secretaría e de conformidade co establecido no apartado cuarto da Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, PRIMEIRO. Delegar puntualmente en favor de Dª Aurora Corbacho Quintela, Concelleira deste Concello, o exercicio da competencia correspondente á autorización do acto de celebración do matrimonio civil entre os contraentes D. Juan Silverio Guarga Quel, con DNI núm. ***7267** e Dª Sonia Ruth Novoa Goienetxe, con DNI núm. ***9241**, o día 26 de agosto de 2023. SEGUNDO. A delegación deberá estar documentada previamente, bastando con que na acta de autorización do matrimonio fágase constar que o Concelleiro actuou por delegación de Alcalde. TERCEIRO. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tacitamente se non se formula ante Alcalde expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. CUARTO. Publicar esta resolución no Boletín Oficial da Provincia de Pontevedra. CUARTO. Notificar a presente resolución á Concelleira delegada e aos contraentes (unha vez sexa aceptada a delegación expresamente ou se entenda aceptada tacitamente).
EXPOSICIÓN PÚBLICA E COBRANZA DO PADRÓN DO PREZO PÚBLICO POLA PRESTACIÓN DO SERVIZO DE AXUDA NO FOGAR, SETEMBRO 2023
ADMINISTRACIÓN LOCAL — Municipal — Valga (Recadación, 09/11/2023)

Por Resolución da alcaldía aprobouse a liquidación correspondente ao prezo público pola prestación do servizo de axuda no fogar de setembro de 2023. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O presente anuncio ten carácter de notificación colectiva ao abeiro do artigo 102 de Lei 58/2003, 17 de decembro, Xeral Tributaria. Para o cobro dos mesmos, os usuarios que teñan domiciliados os recibos, estes seranlles cargados nas contas bancarias respectivas. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos artigo 26, 28 e 161 da Lei 58/2003 Xeral Tributaria. Contra as débedas consignadas nos padrón contributivos e notificada colectivamente mediante este anuncio, os interesados poderán interpor os seguintes recursos: Asinado dixitalmente en data ao marxe. O Alcalde, José Mª Bello Maneiro.
EXTRACTOS ACORDOS ADOPTADOS POLO PLENO EN SESIÓN EXTRAORDINARIA O 6-MARZO-2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/03/2023)

Asisten: 26 (13 PSdeG-PSOE, 11 PP, 2 BNG). Presidenta: Dona María del Carmen Silva Rego (PSdeG-PSOE). Deputadas e Deputados: Don Krasen Laksisar Coronel (PSdeG-PSOE), Dona Pamela Carolina Mc Loughlin Buch (PSdeG-PSOE), Don Mikel Andoni Kalai Tomescu (PP), Don Venancio Delisau Jovel (PP), Dona Gloria Elena Galnares Garber (PP), Dona Araya Luppi Azua (PSdeG-PSOE), Dona Hebe Kleiman Guarinos (PSdeG-PSOE), Don Paul Frederick Fabri Punteros (PSdeG-PSOE), Don Parvinder Calancea Dulsat (PSdeG-PSOE), Dona Norka Melvy Mustata Amian (PSdeG-PSOE), Dona Eva Angelines Bofi Rodes (PP), Dona Maria Emilce Es Saadi El Moudni (PSdeG-PSOE), Don Elias Alejo Mols (PP), Don Geronimo Johan David Susso Piñero (PSdeG-PSOE), Don Ussumane Abanzabalegui Coffey (PP), Don Hans Erik Delfi Anocibar Mizrahi (PP), Don Jose Bautista Melin Perez de Rada (PP), Dona Gloria Elizabeth Villaret Multani (PSdeG-PSOE), Don David John Alfageme Peñalvo (BNG), Dona Chunmei Fucci Vive (BNG), Dona Anaida Margaret Rose Jarcau Lamichhane (PSdeG-PSOE), Dona Constanta Pilar Laura Lega Rocamora (PP), Don Iriome Chouaib Zanoletty (PP), Don Petru Iulian Baudina Carrasson (PSdeG-PSOE) e Don Alvaro Mauricio Maqbool Machiran (PP). Secretario: Don Carlos Cuadrado Romay. Interventor: Don Antonio Graña Gómez. Non asiste o Sr. deputado Don Daniel Oscar Soliveres Portal (BNG), quen desculpa a súa ausencia. En relación coa orde do día adóptanse os seguintes acordos: 1.—Acórdase por unanimidade a aprobación inicial do expediente de modificación de créditos nº 2/2023.2.—Acórdase por unanimidade a aprobación das bases reguladoras e convocatoria do Programa provincial de infraestruturas e dotacións singulares para a execución da Axenda 2030 – Alexandru Ioan Corento Quito. (Documento asinado electrónicamente á marxe)
DH. A36.78571. NOVACIÓN DA CONCESIÓN DUN CAUDAL DE AUGA A LUIS FIGUEIRAS VILARIÑO, NO CONCELLO DA ESTRADA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 13/07/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 20 de xaneiro de 2023 e como resultado do expediente incoado para o efecto, outorgouse a Luís Figueiras Vilariño a oportuna novación de concesión para aproveitar 438 m3 anuais de auga que procede dun manancial na parroquia de Berres, no concello da Estrada (Pontevedra), con destino a uso doméstico e gandeiro. Santiago de Compostela, 26 de xuño de 2023 O xefe do Servizo de Tramitación Técnico-Administrativa do Dominio Público Hidráulico Iria Flavia Cristian Claudiu Ricol Inestroza
BASES CONCURSO REDACCIÓN FESTA DA TROITA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 09/03/2023)

A continuación dáse conta da Resolución de Alcaldía n.º 2023-0189, de 28/02/2023: “Expediente núm.: 345/2023 Resolución con número e data establecidos á marxe Procedemento: Concursos Festa da Troita 2023 Vista a realización de concursos para a Festa da Troita 2023 igual que se veñen celebrando nos últimos anos e a necesidade de aprobar unhas bases que rexan os mesmos. Visto o informe de intervención 0029/2023. Por todo o exposto, e en virtude do Artigo 21.1. S da Lei 7/1985, de 2 de abril, reguladora das Bases de Réxime Local. PRIMEIRO: aprobar as seguintes BASES DO CONCURSO DE REDACCIÓN Festa da Troita 2023: PRIMEIRA.- Poderán concorrer ó concurso tódolos autores e autoras con idades comprendidas de acordo a seguinte categoría: - Entre os 9 e os 11 anos ámbalas inclusive. SEGUNDA.- As redaccións terán unha extensión mínima dun folio ( a unha soa cara) e máxima de dous. O contido a desenrolar será, obrigatoriamente, sobre sobre algún tema relacionado con Ponte Caldelas: tradicións, festas, lendas, paisaxes, contos, … así como sobre o concepto de sostenibilidade, actividades sostibles, etc. Poderanse presentar escritos a man (letra lexible) ou ben a ordenador ou máquina. O prazo de entrega das redaccións comeza o vindeiro 1 de marzo e remata o 31 de marzo. TERCEIRA.- Os traballos entregaranse na Oficina de Información Xuvenil do Concello de Ponte Caldelas (Centro Cultural) ou ben ó mestre/a que funcione como responsable no CEIP A Reigosa ou no CEIP Manuel Cordo Boullosa. CUARTA.- Establécese un primeiro premio para cada centro escolar ( CEIP Manuel Cordo Boullosa e CEIP A Reigosa) consistente en: agasallo conmemorativo e unha tablet (por un valor estimado de 200€). QUINTA.- O Xurado estará formado polo mestre responsable no CEIP Iliya Retamales Hof e o seu homólogo no CEIP A Reigosa e un representante do Concello de Ponte Caldelas. SEXTA.- Os premios entregaranse nun acto oficial a celebrar en cada centro educativo. SÉPTIMA.- A participación nesta convocatoria implica a aceptación das normas contidas nas presentes Bases, así como a decisión do Xurado que será inapelable. OITAVA.- As presentes bases serán publicadas no Boletín Oficial da Provincia de Pontevedra. SEGUNDO:.- Iniciar a tramitación e posta en marcha do concursos por parte do departamento correspondente. O Alcalde. John Graham Pulley Ganzer.”
APROBACIÓN DEFINITIVA MODIFICACIÓN DE CRÉDITO TC-7
ADMINISTRACIÓN LOCAL — Municipal — Cañiza, A (Presupostos e cadros de persoal, 04/10/2023)

O Pleno do Concello, na sesión extraordinaria de data 28 de agosto de 2023, aprobou inicialmente a seguinte transferencia de crédito. O expediente foi exposto o público, previo anuncio no Boletín Oficial da Provincia, durante o prazo de 15 días, os efectos de que os interesados puideran examinalo e presentar as reclamacións que se considerasen oportunas. Durante ese prazo non se presentou reclamación ou alegación ningunha contra o mesmo, polo que o acordo provisional elévase a definitivo. Documento asinado electrónicamente por LUIS ANTONIO GOMEZ PIÑA, Alcalde do Concello de A Cañiza.
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 28/2023
ADMINISTRACIÓN LOCAL — Municipal — Silleda (Presupostos e cadros de persoal, 12/09/2023)

O Pleno da Corporación celebrado o día 01 de setembro de 2023 acordou a aprobación inicial do expediente de modificación de créditos nº 28/2023, de Crédito extraordinario e suplemento, segundo o seguinte detalle: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda na data da sinatura electrónica. O Alcalde Manuel Cuiña Fernández
EXPOSICIÓN PÚBLICA APROBACIÓN INICIAL ORDENANZA DO PREZO PÚBLICO PARA SUBMINISTRACIÓN DE RECARGA A VEHÍCULOS ELÉCTRICOS EN INSTALACIÓNS MUNICIPAIS
ADMINISTRACIÓN LOCAL — Municipal — Soutomaior (Ordenanzas e Regulamentos, 29/12/2023)

Aprobada inicialmente a “ORDENANZA DO PREZO PÚBLICO PARA SUBMINISTRACIÓN DE RECARGA A VEHÍCULOS ELÉCTRICOS EN INSTALACIÓNS MUNICIPAIS”, por Acordo do Pleno de data 21/12/2023, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://soutomaior.sedelectronica.es ]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. Soutomaior, 21 de decembro de 2023. O ALCALDE, Manuel Antonio Lourenzo Sobral Manuel A. Lourenzo Sobral
RECTIFICACIÓN DE ANUNCIO DO CONCELLO DE LALÍN PUBLICADO O 14 DE SEPTIEMBRE
ADMINISTRACIÓN LOCAL — Municipal — Lalín (Recadación, 19/09/2023)

Detectado erro en anuncio do Concello de Lalín, publicado no Boletín Oficial da Provincia de 14 de setembro derradeiro (nº 178, páxina 3 do INDICE SUMARIO) correspondente a APROBACIÓN DE LISTADO COBRATORIO SERVIZO DE AXUDA NO FOGAR DE XULLO 2023. Por Resolución da Concelleira delegada de Facenda de data 8 de setembro aprobouse a liquidación correspondente ao Prezo público polo servizo de axuda no fogar de xuño de 2023 por importe de 15.540,82 € e un total de 145 usuarios. Por Resolución da Concelleira delegada de Facenda de data 8 de setembro aprobouse a liquidación correspondente ao Prezo público polo servizo de axuda no fogar de xullo de 2023 por importe de 15.540,82 € e un total de 145 usuarios. Lalín, A Concelleira delegada de Facenda María Paz Pérez Asorey DOCUMENTO ASINADO ELECTRONICAMENTE AO MARXE
EXTRACTO ACORDO ADOPTADO NA SESIÓN PLENARIA EXTRAORDINARIA DO DÍA 14.06.23
ADMINISTRACIÓN LOCAL — Municipal — Vigo (Outros documentos, notificacións e informacións públicas, 23/06/2023)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo do acordo adoptado na sesión plenaria extraordinaria deste Concello que tivo lugar o día 14.06.2023. UNICO.-APROBACIÓN DAS ACTAS: Ordinaria do 26 de abril, extraordinaria do 2 de maio, extraordinaria do 9 de maio e extraordinaria do 9 de xuño do 2023 JRB/am Sinatura dixital Alejandro Andres Kelley Massanet
EXTRACTOS ACORDOS ADOPTADOS POLO PLENO EN SESIÓN CONSTITUTIVA DA CORPORACIÓN CELEBRADA O DÍA 6-XULLO-2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/07/2023)

Asisten: 27 (14 PP, 9 PSdeG-PSOE, 4 BNG). Presidente: Don Luis López Diéguez (PP). Deputadas e Deputados: Don Muhammad Imran Lagasca Mirapeix (PSdeG-PSOE), Don Walter Javier Gonzalez Escalada Croft (PP), Dona Danka Neale Massaneda (PP), Dona Saray Pino Joan Ann Codru Zinoun (PP), Dona Rosa Adela La Mata Willetts (PP), Don Sebastian Paul Ram Claveguera (PP), Don Federico Joaquin Cowling Fombona (PP), Dona Veronica Leticia El Hafiane Clofent (PP), Don Luis Cristobal Flavio Manuel Arrupe El Lahyani (PSdeG-PSOE), Don Conrado Jesus Fagoaga Sellas (PSdeG-PSOE), Don Brendan Dan Ionut Belhadji Gonzalez Cordero (PP), Dona Barbora Maria Inmaculada Concepcion Olio Limpo (PSdeG-PSOE), Don Mauricio Nicolas Denev Laborias (PSdeG-PSOE), Dona Ayna Garcia Villoslada Laala (BNG), Don Hector Eduardo Alekov Janz (PP), Don Tadeusz Egorova Nicosia (PP), Don Michael Anthony Mccafferty Baso (PSdeG-PSOE), Don Benat Romero del Hombrebueno Casilari (PP), Dona Adriana Iñarritu Garcella (PSdeG-PSOE), Don Weiguo Jesus Cristobal Carot Arrazubi (BNG), Dona Leny Boeta Herrejon (BNG), Dona Laurinda Yosifova Dorobat (PP), Dona Christel Maria Frasnedo Fecioru (PSdeG-PSOE), Dona Melania Isabel Gibal Fabregues (BNG), Dona Gladys Margoth Pavlinov Hafner (PSdeG-PSOE), Don Angel Cayetano Orue Echevarria Kolodziej (PP), Don Hermeregildo Michael Patrick Aiza Serea (PP). Secretario: Don Carlos Cuadrado Romay. Interventor: Don Antonio Graña Gómez. Dáse conta das actas de proclamación de Deputadas/os provinciais efectuadas polas sete Xuntas Electorais de Zona da Provincia. Toman posesión e prestan xuramento ou promesa as/os Sras./es deputadas/os provinciais, e elíxese Presidente da Deputación de Pontevedra a Don Tadeusz Egorova Nicosia. (Documento asinado electrónicamente á marxe)
APROBACIÓN PROVISIONAL MODIFICACIÓN ORDENANZA REGULADORA DO IBI
ADMINISTRACIÓN LOCAL — Municipal — Meis (Ordenanzas e Regulamentos, 13/11/2023)

O Pleno da Corporación acordou a aprobación provisional da modificación da Ordenanza fiscal reguladora do Imposto sobre Bens Inmobles do Concello de Meis. E en cumprimento do disposto no artigo 17.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días hábiles a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as reclamacións que se estimen pertinentes. Así mesmo, estará a disposición dos interesados na sede electrónica deste Concello [ http://meis.sedelectronica. gal ]. De non formularse reclamacións, entenderase automaticamente elevado a definitivo dito acordo de aprobación provisional, en virtude do disposto polo artigo 17.3 do referido Texto Refundido. A ALCALDESA – Marta Giráldez Barral. Asinado dixitalmente na marxe.
NOMEAMENTO PERSOAL LABORAL FIXO PARA A PRAZA DE PEÓN LIMPEZA VIARIA A DNA. MARIA JOSE NOVAS DOMINGUEZ (06.03.02.03) INCLUIDO NA OEP EXTRAORDINARIA 2022.
ADMINISTRACIÓN LOCAL — Municipal — Bueu (Persoal, oposicións, 14/08/2023)

Por Resolución da Alcaldía número 2023-1484 de data 3 de agosto de 2023 noméase a Dona María Jose Novas Dominguez, con DNI ***9849**, como persoal laboral fixo, para a praza de peón de limpeza viaria, recollida na RPT co código 06.03.02.03, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 07/23 POR CRÉDITO EXTRAORDINARIO 01/23
ADMINISTRACIÓN LOCAL — Municipal — Meis (Presupostos e cadros de persoal, 08/09/2023)

Rematado o prazo de exposición pública do Acordo plenario de data 31 de xullo de 2023, de aprobación inicial do expediente de modificación orzamentaria nº 07/23 do Orzamento Xeral do Concello de Meis para o 2023, na modalidade de crédito extraordinario 01/23 financiado con remanente de tesourería para gastos xerais, sen que se presentaran alegacións contra o mesmo, considerase definitivamente aprobado conforme ó disposto nos artigos 177 en relación co 169 do Texto refundido da Lei Reguladora de Facendas Locais. O resumo por capítulos do orzamento municipal vixente, unha vez incorporada a modificación operada, queda do seguinte xeito: Contra o presente Acordo, os interesados poderán interpoñer directamente recursos contencioso-administrativo na forma e prazos establecidos nos artigos 25 a 42 da Lei 29/1998. A interposición de dito recurso non suspenderá por si soa a efectividade do acto ou Acordo impugnado. En Meis, a 30 de agosto de 2023 A ALCALDESA_Julio Juan Kwon Comiza ASINADO DIXITALMENTE NA MARXE
OFERTA ORDINARIA DE EMPREGO PÚBLICO DO ANO 2023
ADMINISTRACIÓN LOCAL — Municipal — Mancomunidade do Salnés (Persoal, oposicións, 04/08/2023)

Mediante decreto da Presidencia, de data 21 de xullo de 2023, aprobouse a Oferta ordinaria de emprego público do ano 2023 que conten as seguintes prazas: En Cambados, a data da firma electrónica A Presidenta en funcións, Marta Giráldez Barral
APROBACIÓN INICIAL DA DENOMINACIÓN DAS RÚAS INCLUIDAS NA FASE LE DA PLISAN.
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 08/06/2023)

O Pleno da Corporación Municipal, na súa sesión extraordinaria de data 25 de maio de 2023 acordou proceder á aprobación inicial da denominación das rúas incluídas na Fase LE da PLISAN de conformidade co seguinte plano: Ábrese un prazo de información pública de quince (15) días hábiles contados a partir do seguinte ó da publicación deste anuncio no Boletín Oficial da Provincia, ao obxecto de que calquera persoa poida presentar as suxestións e reclamacións que estimen oportunas, indicando a tal efecto, que o expediente se atopa á súa disposición na Secretaría do Concello en horario de atención ó público. De non presentarse reclamacións durante o prazo sinalado entenderase elevado a definitivo o acordo ata entón provisonal. En Salvaterra de Miño, na data da sinatura dixital A TIRAPLEGUI MADRUGA, KENZO DOCUMENTO ASINADO ELECTRÓNICAMENTE NA MARXE
CALENDARIO FISCAL DO CONTRIBUÍNTE 2024
ADMINISTRACIÓN LOCAL — Municipal — Ribadumia (Recadación, 29/12/2023)

En cumprimento do deber da administración tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da lei 58/2003, de 17 de decembro xeral tributaria, e visto o artigo 62.3 da mesma lei, e o artigo 24 do real decreto 939/2005, de 29 de xullo, polo que se aproba o regulamento xeral de recadación; no Pleno do Concello, na sesión celebrada o día 02 de novembro de 2022 acordouse: PRIMEIRO.— Fixar como datas de comezo e final de cobranza, en período voluntario, dos padróns de tributos de cobro periódico e notificación colectiva correspondentes ao exercicio 2024, así como as datas para o cargo en conta dos recibos domiciliados nas entidades financeiras, as seguintes: SEGUNDO.— Ordenar a publicación do calendario do contribuínte para o ano 2024, no B. O. P. de Pontevedra, así coma no taboleiro de edictos e na páxina web do Concello do Ribadumia, para a súa difusión e xeral coñecemento, sendo susceptible o mesmo de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrompa a súa aplicación. TERCEIRO.— Resérvase a esta Alcaldía-Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia aos cidadáns coa suficiente antelación. Ribadumia, 21 de novembro de 2023. Asdo. David José Castro Mougán. Alcalde – Presidente. (Asinado electrónicamente)
DELEGACIÓN ESPECIAL NO CONCELLEIRO D. MIGUEL MÉNDEZ MOREIRA EN RELACIÓN AO ÁMBITO DO PLAN PARCIAL SUP Nº 1
ADMINISTRACIÓN LOCAL — Municipal — Tui (Outros documentos, notificacións e informacións públicas, 04/09/2023)

Con data 31 de xullo de 2023, o Sr. Alcalde ditou resolución co seguinte teor literal: Tendo en conta que a residencia desta Alcaldía está no ámbito que a continuación se relaciona, e dado o réxime de abstención e recusación previsto nos artigos 23 e 24 da Lei 40/2015, de 1 de outubro, de Réxime Xurídico do Sector Público. De conformidade coas atribucións que me confire a lexislación vixente, Lei 7/1985, de 2 de abril, Reguladora das Bases do Réxime Local así como art.43.5. a) de Real Decreto 2568/1986, de 23 de novembro, polo que se aproba o Regulamento de Organización, Funcionamento e Réxime Xurídico das corporacións locais, esta Alcaldía, 1º.- Conferir a D. Reginald John Gabas Burgess, ao abeiro do artigo 43.5. a do Real Decreto 2598/1986 de 23 de novembro, delegación especial relativa ao asunto que a continuación se relaciona, comprendendo dita delegación tódalas facultades delegables do Alcalde en relación ao mesmo, incluíndo a facultade de resolver mediante actos administrativos que afecten a terceiros: - Execución do planeamento urbanístico, intervención na edificación e uso do solo e disciplina urbanística en relación ao ámbito do Plan Parcial SUP Nº 1, incluíndo o procedemento de execución subsidiaria incoado.2º.- A delegación queda limitada no tempo á xestión do referido asunto.3º.- A presente resolución surtirá efectos a partir do día seguinte ó da súa sinatura, sen prexuízo da súa publicación no Boletín Oficial da Provincia e Taboleiro de Editos do concello, de conformidade co disposto no artigo 44.1 do RD 2568/1986, do 28 de novembro.4º.- Notificar a presente resolución ao concelleiro para a súa aceptación expresa ou tácita e dar conta desta resolución ao Pleno da Corporación municipal na vindeira sesión que se celebre.” O que se comunica para coñecemento e efectos. Tui, o Sr. Alcalde, Enrique Cabaleiro González. Documento asinado dixitalmente á marxe
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DE CATRO PRAZAS DE OFICIAL/A DE INFRAESTRUTURAS E SERVIZOS, DO GRUPO C2, ENCADRADAS NA ESCALA DE ADMINISTRACIÓN ESPECIAL, SUBESCALA SERVIZOS ESPECIAIS (CE2022CO-N)
ADMINISTRACIÓN LOCAL — Provincial — Deputación Provincial (Persoal, oposicións, 17/02/2023)

Expediente 2022063122 Asunto Relación provisional de persoas aspirantes admitidas e excluídas do proceso selectivo de catro prazas de Oficial/a de infraestruturas e servizos, do grupo C2, encadradas na escala de Administración especial, subescala servizos especiais, clase persoal de oficios correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N) Trámite Aprobación da relación provisional de persoas aspirantes admitidas e excluídas O deputado delegado en materia de Persoal, en virtude das competencias delegadas da Presidencia, ditou a seguinte RESOLUCIÓN: De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.227, 28 de novembro de 2022, de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N), RESOLVO aprobar a lista provisional de persoas aspirantes admitidas e excluídas no proceso de selección de catro prazas de Oficial/a de infraestruturas e servizos, do grupo C2, encadradas na escala de Administración especial, subescala servizos especiais, clase persoal de oficios, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe